ຍາ​ນາງ​ນິ​ນີ ສີ​ຫາ​ປັນ​ຍາ ຜູ້ກວດ​ກາ​ຄຸນ​ນະ​ພາບ ຜະ​ລິດ​ຕະ​ພັນ ທີ່​ລັດ​ແມັສຊາ​ຈູ​ແຊັ​ສ
ຍາ​ນາງ​ນິ​ນີ ສີ​ຫາ​ປັນ​ຍາ ຜູ້ກວດ​ຄຸນ​ນະ​ພາບຜະ​ລິດ​ຕະ​ພັນ ໃຫ້​ແກ່​ບໍ​ລິ​ສັດ Georgia-Pacific ໄດ້​ລົມ​ສູ່​ຟັງ ເຖິງ​ປະ​ສົບ​ພະ​ການ ໃນ​ການ​ເຮັດ​ວຽກ​ຂອງ​ຍາ​ນາງ ຢູ່​ທີ່​ບໍ​ລິ​ສັດ​ດັ່ງ​ກ່າວ.
ສະບາຍດີ ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງວີໂອເອ ປະຈຳແລງ ວັນພະຫັດມື້ນີ້ ເຮົາຈະພາທ່ານໄປພົບປະໂອ້ລົມ ກັບຍານາງນິນີ ສີຫາປັນຍາ ຜູ້ກວດ ຄຸນນະພາບຜະລິດຕະພັນ ໃຫ້ແກ່ບໍລິສັດ Georgia-Pacific ຢູ່ທີ່ລັດແມັສຊາຈູແຊັສ ບໍລິສັດດັ່ງກ່າວນີ້ຜະລິດບ່ວງ ສ້ອມແລະມີດ ປລາສຕິກ ທີ່ໃຊ້ຢູ່ຕາມໂຮງຮຽນ ບ່ອນປິກ ນິກ ແລະຫ້ອງອາຫານຕ່າງໆ ຍານາງນິນີ ໄດ້ເຮັດວຽກໃຫ້ແກ່ບໍລິສັດນີ້ ມາເປັນເວລາ 12 ປີແລ້ວເລີ້ມຈາກຂັ້ນຕົ້ນ ໄດ້ຖືກເລື່ອນຊັ້ນ ຂຶ້ນມາເປັນລຳດັບ ຈົນເຖິງຂັ້ນຜູ້ກວດກາ ຄຸນນະພາບ ກິ່ງສະຫວັນ ຈະນຳເອົາການໂອ້ລົມດັ່ງກ່າວ ມາສະເໜີທ່ານ ໃນອັນດັບ ຕໍ່ໄປ ການປະກອບວິຊາອາຊີບ ຢູ່ໃນສະຫະລັດອາເມຣິກາ ມີຢູ່ຫຼາຍໆຮູບແບບ ແລະຫຼາຍໆ ໜ້າທີ່ຊຶ່ງບັນດາພະນັກງານໄດ້ສະແດງຄວາມຮັບຜິດຊອບຂອງເຂົາເຈົ້າອອກມາຢ່າງ ຂະຫຍັນຂັນແຂງ ແລະມີໂອກາດຖືກເລື່ອນຊັ້ນຂຶ້ນໄປຕາມລຳດັບ ທີ່ຮັບຮູ້ວ່າ ເປັນຜູ້ມີ ປະສົບການ ແລະໜ້າສັນລະເສີນ ບັດນີ້ຂ້າພະເຈົ້າຂໍແນະນຳໃຫ້ທ່ານຮູ້ຈັກກັບ ຍານາງນິນີ ສີຫາປັນຍາ ຜູ້ກວດກາຄຸນນະ ພາບຂອງຜະລິດຕະພັນທີ່ສຳເລັດແລ້ວ ຄວາມຮັບຜິດຊອບຂອງຍານາງນິນີ ກໍຄືກຳ ກັບການກວດຜະລິດຕະພັນບ່ວງ ສ້ອມ ແລະມີດ ທີ່ເຮັດດ້ວຍປລາສຕິກ ຊຶ່ງເປັນຊະນິດທີ່ໃຊ້ແລ້ວ ໂຍນຖີ້ມພ້ອມ ຍານາງນິນີ ໄດ້ພົວພັນກັບໜ້າທີ່ວຽກງານດັງກ່າວນີ້ ມາ ເປັນລຳດັບ ກວ່ານຶ່ງທົດສະວັດແລ້ວ ຊຶ່ງຍານາງນິນີ ໄດ້ເລົ່າສູ ວີໂອເອ ຟັງວ່າ: ວຽກງານຢູ່ໃນສະຫະລັດ ໂດຍສະເພາະຢູ່ໂຮງຈັກໂຮງງານບ່ອນຜະລິດສິນຄ້າ ຕ່າງໆ ທີ່ໃຊ້ແຮງງານຄົນ ບັນດາວຽກເຫລົ່ານີ້ມີຄວາມຮັບຜິດຊອບຢູ່ໃນລະດັບຕ່າງກັນ ເພາະ ສະນັ້ນຖ້າຫາກພະນັກງານຄົນໃດບໍ່ຢາກເຮັດວຽກຢູ່ໜ້າທີ່ເກົ່າເຂົາເຈົ້າສາມາດສະໝັກ ຂໍເລື່ອນຊັ້ນໄດ້ ຫຼືບໍ່ດັ່ງນັ້ນ ຖ້າຫາກຫົວໜ້າເຫັນວ່າ ມີຄວາມສາມາດ ພະນັກງານຄົນດັ່ງ ກ່າວກໍຈະຖືກສະເໜີໃຫ້ເລື່ອນໜ້າທີ່ ຊຶ່ງຍາ ນາງ ນິນີ ໄດ້ກ່າວເຖິງປະສົບການໃນຄວາມ ຮັບຜິດຊອບທີ່ຜ່ານມາດັ່ງນີ້: ກ່ຽວກັບດ້ານການຫາຢູ່ຫາກິນແລະວຽກງານຂອງບັນດາສະມາຊິກສັງຄົມລາວຢູ່ຂົງ ເຂດທາງພາກຕາເວັນອອກສຽງເໜືອຂອງສະຫະລັດ ບ່ອນທີ່ຍານາງນິນີຕັ້ງຖິ່ນຖານຢູ່ ໃນລັດແມັສຊາຈູແຊັສ ຊຶ່ງເປັນລັດໃກ້ຄຽງກັບລັດຄອນເນັກຕິກັດແລະ ໂຣດໄອແລນນັ້ນ ຍານາງນິນີ ໄດ້ກ່າວເຖິງຊີວິດການເປັນຢູ່ດັ່ງນີ້: ການສຶກສາເປັນສິ່ງສຳຄັນສຳລັບອະນາຄົດຂອງພວກລູກໆ ເພາະສະນັ້ນບັນດາພໍ່ແມ່ຜູ້ ປົກຄອງ ຕ້ອງໄດ້ກະກຽມ ທ້ອນຫອມເງິນຄຳ ເປັນຄ່າໃຊ້ຈ່າຍການຮຽນ ການຢູ່ກິນ ແລະ ໃຊ້ສອຍອື່ນໆ ໃນໄລຍະທີ່ພວກລູກໆຮຽນຢູ່ຂັ້ນມະຫາວິທະຍາໄລ ຊຶ່ງຍານາງນິນີ ໄດ້ ກ່າວມ້ວນທ້າຍຕໍ່ວີໂອເອຟັງດັ່ງນີ້ ປັດຈຸບັນນີ້ ຍານາງນິນີ ພ້ອມດ້ວຍສາມີ ກຳລັງເຮັດວຽກການແລະປະຕິບັດໜ້າທີ່ປະຈຳ ວັນຢ່າງຫ້າວຫັນເພື່ອຄວາມສຸກຂອງຄອບຄົວ